Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: hatóság határozatában foglalt kötelezettség teljesítésének módját az 1957. évi IV. törvény rendelkezéseinek figyelmen
Paragraph Index: 257

hatóság határozatában foglalt kötelezettség teljesítésének módját az 1957. évi IV. törvény rendelkezéseinek figyelmen kívül hagyásával megváltoztatta. A törvény 61. § (1) bekezdése szerint: Ha a közigazgatási szerv megállapítja, hogy a felettes szerv vagy a bíróság által még el nem bírált határozata jogszabályt sért, a határozatot módosítja vagy visszavonja. Ezenkívül a határozatát a közigazgatási szerv az ügyfél jogorvoslati kérelme esetén is módosíthatja vagy visszavonhatja, ha a jogorvoslati kérelemben foglaltakkal egyetért, feltéve, hogy az ügyben nincs ellenérdekű fél. A panaszos esetében egyik feltétel sem állt fenn. Továbbá határozat módosítása, visszavonása szintén csak határozati formában lehetséges, ami szintén nem történt meg. A Közigazgatási Hivatal a végrehajtást felfüggesztő határozatot megsemmisítette. Így a jegyző végrehajtást elrendelő határozatát — ami a szennyvízakna szigeteléséről rendelkezett — végre kellett volna hajtani, illetve hajtatni. A jegyző — a panaszos ismételt kérelme ellenére — az említettek iránt semmiféle intézkedést nem tett, mivel álláspontja szerint a kitisztítással a derítő megfelelő állapotba került. Az állampolgári jogok országgyűlési biztosának vizsgálata megállapította, hogy a jegyző eljárása a panaszos tulajdonhoz, jogorvoslathoz való jogával, valamint a jogállamiság elvéből fakadó jogbiztonsághoz való joggal kapcsolatban alkotmányos visszásságot okozott. Az országgyűlési biztos a visszásság orvoslására a jegyzőnél kezdeményezte, hogy a jövőben az államigazgatási eljárásban

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes